หม่อมเจ้ามงคลอุดม ชยางกูร

หม่อมเจ้ามงคลอุดม ชยางกูร (4 ตุลาคม พ.ศ. 2446 - 2 กันยายน พ.ศ. 2518) เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป และเป็นพระราชนัดดาในพระบาทสมเด็จพระจอมเกล้าเจ้าอยู่หัว (รัชกาลที่ 4)

พระประวัติ
หม่อมเจ้าชายมงคลอุดม ชยางกูร ประสูติเมื่อวันที่ 4 ตุลาคม พ.ศ. 2446 เป็นพระโอรสในพระเจ้าบรมวงศ์เธอ กรมหมื่นพงษาดิศรมหิป (อดีตอธิบดีกรมพิพิธภัณฑ์ และ อดีตองคมนตรีในรัชกาลที่ 5) กับ หม่อมละม้าย ชยางกูร ณ อยุธยา

มีเจ้าพี่ร่วมหม่อมมารดาเดียวกันสามองค์ คือ
หม่อมเจ้าลักษณเลิศ ชยางกูร ศาสตราจารย์คณะรัฐศาสตร์ มหาวิทยาลัยธรรมศาสตร์
พลโท หม่อมเจ้าประเสริฐศรี ชยางกูร ราชองครักษ์
หม่อมเจ้าทวีผล ชยางกูร 

พ.ศ. 2453 หม่อมเจ้ามงคลอุดมทรงเข้ารับการศึกษาในโรงเรียนนายร้อยพระจุลจอมเกล้า

พ.ศ. 2477 หม่อมเจ้ามงคลอุดมทรงเปิดโรงงานทำเฟอร์นิเจอร์เป็นพระองค์เอง โดยทรงรับงานจากหน่วยกรมกองต่าง ๆ ตลอดจนได้รับเป็นผู้ทำเฟอร์นิเจอร์ของสถานทูตไทยในประเทศจีนทั้งหมด 

พ.ศ. 2489 ดำรงตำแหน่งสมาชิกวุฒิสภาชุดที่ 2 (สมาชิกวุฒิสภา พ.ศ. 2489) 

พ.ศ. 2491 หม่อมเจ้ามงคลอุดมทรงเป็นสมาชิกสภาร่างรัฐธรรมนูญไทย พ.ศ. 2491

พ.ศ. 2518 ภายหลังทรงเลิกกิจการเฟอร์นิเจอร์และทรงหันมาเจริญพระกัมมัฏฐานตามป่าตามเขา กระทั่งพลานามัยไม่แข็งแรงพอ จึงประทับองค์อยู่กับบ้านจนสิ้นชีพตักษัย เมื่อวันที่ 2 กันยายน สิริชันษา 71 ปี 10 เดือน 28 วัน โดยมีพิธีพระราชทานเพลิงศพเมื่อวันที่ 16 ธันวาคม ณ เมรุวัดมกุฎกษัตริยาราม

คู่สมรส 
หม่อมเจ้ามงคลอุดม มีชายา 1 องค์ และ หม่อม 1 คน ได้แก่ 

 หม่อมเจ้าอุบลเกษร ชยางกูร (พระนามเดิม: หม่อมเจ้าอุบลเกษร ศุขสวัสดิ) พระธิดาในพระเจ้าบรมวงศ์เธอ กรมหลวงอดิศรอุดมเดช อดีตผู้บัญชาการกรมคชบาล กับ หม่อมราชวงศ์เพี้ยน คเนจร
 หม่อมลมูล ชยางกูร ณ อยุธยา (นามเดิม: ลมูล ศุภวรรณ)

พระทายาท

พระทายาทในหม่อมเจ้ามงคลอุดมกับหม่อมเจ้าหญิงอุบลเกษร  
 หม่อมราชวงศ์ไชยสุข ชยางกูร สมรสกับ พิศพรรณ อารัมภีร (น้องสาว สง่า อารัมภีร)
 หม่อมหลวงอภิชัย ชยางกูร สมรสกับ สุวรัตน์ ธีระวชิรานนท์
 อภิรัตน์ ชยางกูร ณ อยุธยา
 เฉลิมพร ชยางกูร ณ อยุธยา
 วิกรม ชยางกูร ณ อยุธยา
 หม่อมหลวงพรรณพิมล ชยางกูร สมรสกับ ชัยยศ จินดาอุดมเศรษฐ์
 หม่อมหลวงอุบลวดี ชยางกูร สมรสกับ ทวีชัย เลิศอร่ามรัตน์ และได้เลิกกันแล้ว กำลังคบหากับชายหนุ่มใหม่
 สิโรบล เลิศอร่ามรัตน์
 พันโท หม่อมราชวงศ์ธงชัย ชยางกูร สมรสกับ กาญจนา ลิ้มวิไล
 หม่อมหลวงทวีศักดิ์ ชยางกูร
 หม่อมหลวงเรวดี ชยางกูร
 เตชิต ชุลีวัฒนกุล
 หม่อมหลวงถวัลย์วดี ชยางกูร สมรสกับ พลตำรวจโทมนตรี สัมบุณณานนท์ นายตำรวจราชองครักษ์พิเศษ และ อดีตผู้บัญชาการตำรวจภูธรภาค 5
ชนัตถ์ เครือบัว (บุตรของ พล.ต.ต.ชำนาญ เครือบัว อดีตคู่สมรส) สมรสกับ มลลิกา เรืองกฤตยา กรรมการผู้จัดการ Kloset Design
 วัฐากร สัมบุณณานนท์
 หม่อมหลวงสุรัตวดี ชยางกูร
 กิติยาวดี อมาตยกุล
 หม่อมหลวงธวัชชัย ชยางกูร
 หม่อมหลวงจิราวดี ชยางกูร สมรสกับ วิวัฒน์ ผสมทรัพย์ นักแสดง 
 วิจิร์ ผสมทรัพย์
 วิจิรา ผสมทรัพย์
 หม่อมหลวงสุทธิชัย ชยางกูร สมรสกับ นฤภรณ์
 ณัฐฐศศิ ชยางกูร ณ อยุธยา
 หม่อมหลวงมนัสนันท์ ชยางกูร
 หม่อมราชวงศ์ไชยมงคล ชยางกูร

พระทายาทในหม่อมเจ้ามงคลอุดมกับหม่อมลมูล 
 หม่อมราชวงศ์ศรีนาค นกแก้ว
 หม่อมราชวงศ์วรรณี ชยางกูร
 หม่อมราชวงศ์ชยานุพนธ์ ชยางกูร
 หม่อมราชวงศ์ประมณฑศรี ชัยอนันต์ สมรสกับ ปรีชา ชัยอนันต์
 ชญาวดี ชัยอนันต์ ผู้ช่วยผู้ว่าการ สายองค์กรสัมพันธ์ ธนาคารแห่งประเทศไทย
สิตาภา ชัยอนันต์ สมรสกับ ชีวินท์ ณ ถลาง อัครราชทูต สถานเอกอัครราชทูต ณ กรุงเวียนนา 
ชญาภา ณ ถลาง

 หม่อมราชวงศ์ประณีตา พีรานนท์ สมรสกับ พันตำรวจเอก สำนอง พีรานนท์
 อุศณา พีรานนท์ อธิบดีกรมอาเซียน
 จิรัสยา พีรานนท์ อัครราชทูต สถานเอกอัครราชทูต ณ เวียงจันทน์
 สัณฐิต พีรานนท์ ผู้อำนวยการกองประสานงานโครงการอันเนื่องมาจากพระราชดำริ กรมชลประทาน
 หม่อมราชวงศ์ปรียาจรา ชยางกูร
 หม่อมราชวงศ์แป๊ะ ชยางกูร

พงศาวลี 

หม่อมเจ้า
ราชสกุลชยางกูร
สมาชิกสภาร่างรัฐธรรมนูญไทย